stanford-oval/wikipedia huggingface dataset:
Luettelo balettitermeistä
R > Rond de jambe

Jalan ympyrä. Liike, jossa työskentelevä jalka tekee puoliympyrän muotoista liikettä. Esimerkiksi jalka ojennetaan eteen ja viedään yhtenä jatkuvana kaarevana liikkeenä sivulle ja sieltä taakse ja tuodaan takaa suoraan eteen. Rond de jamben voi tehdä en dedans tai en dehors sekä myös tukijalka pliéssä.
Rond de jambe à terre tai par terre eli rond de jambe lattialla. Rondit tehdään tendun kaltaisesti niin, että työskentelevä jalka on koko ajan kosketuksessa lattiaan.
Rond de jambe en l'air eli rond de jambe ilmassa. Pieni rond ilmassa sivulla polven korkeudella.
Rond de jambe en l'air sautéssa jalan rond tehdään samalla hypäten.
Demi rond de jambe Jalka piirtää lattiassa tai ilmassa neljänneskaaren eli viedään esimerkiksi edestä sivulle.
Grand rond de jambe Jalan vienti suorana ilmassa edestä sivukautta taakse tai päinvastoin.
Grand rond de jambe jeté on jalan heitto pienestä koukistuksesta etuviistosta korkealle sivulle jatkaen alas taakse ojennukseen à terre. Tehdään myös en dedans eli takaa alkaen.
R > Royal

Kuninkaallinen. Changement yhdellä battu-iskulla ennen jalkojen asennon vaihtoa.
S > Saut de basque

Baskilainen hyppy. Liikkuva hyppy, jonka aikana käännytään ilmassa. Tanssija astuu sivulle ja samaan aikaan puolikäännöksellä ponnistaa hyppyyn heittäen toisen jalan sivulle menosuuntaan. Ilmassa ponnistanut jalka koukistuu polven korkeudelle ja samalla käännytään puoli kierrosta lisää. Alastulo sivulle heitetylle jalalle eli hypätään jalalta toiselle. Toinen jalka tule sur le cou-de-piedhen. Miestanssijat tekevät hyppyä myös kahdella kierroksella.
Petit saut de basquessa jalka heitetään 45 asteen korkeudelle.
Grand saut de basquessa jalka heitetään 90 asteen korkeudelle ja lopussa jalan koukistus tehdään polven korkeudelle.
S > Sauté, sautée

Hypätty. Sauté-liite tarkoittaa, että kyseessä on hyppy.
Pas échappés sautés ks. Échappé.
Temps (levé) sauté eli hypätty liike (hetki). Pieni hyppy ilmaan ja laskeutuminen alas lähtöasentoon. Käytetään myös nimitystä temps levé eli nostettu liike.
S > Seconde, à la

Toisessa. Jalat/kädet toisessa asennossa tai jalan asento sivulle ojennettuna, kun vartalo on yleisön suuntaan. Yksi ns. suurista asennoista grands posés. Esimerkiksi tour à la seconde on pyörähdys toinen jalka ojennettuna sivulle.
S > Sissonne

Sissonne on nimetty askeleen kehittäjän mukaan. Sissonne on hyppy kahdelta jalalta yhdelle jalalle. Sissonne voi olla petit (sissonne simple, sissonne fermée, sissonne ouverte 45 asteen kulmassa ja sissonne tombée 45 asteen kulmassa) tai grande (sissonne ouverte 90 asteen kulmassa, sissonne renversée ja sissonne soubresaut).
Sissonne fermée eli suljettu sissonne on nopealla tempolla suoritettu matala hyppy. Ponnistus lähtee viidennestä asennosta kahdelta jalalta ja ilmalennon jalat avataan eteen ja taakse tai sivuille. Heti alastullessa jalat suljetaan takaisin viidenteen asentoon lattiaa pitkin liu'uttaen.
Sissonne fondu on kuin fermée, mutta jälkimmäinen jalka suljetaan hieman hitaammin ja pehmeästi. Tehdään avaten jalkoja 90 asteeseen.
Sissonne ouverte eli avattu sissonne. Hyppy viidennestä asennosta ilmaan, alastullessa jalka avataan sur le cou-de-piedn kautta lattiaan tai 45 asteen korkeudelle. Varpailla: nousu yhden jalan varpaille ja samalla toinen jalka avataan 45 asteen korkeudelle.
Grand sissonne ouverte eli suuri avattu sissonne. Jalat avataan ilmassa ja laskeudutaan yhdelle jalalle toinen jalka 90 asteessa ojennettuna. Toinen jalka voidaan avata myös koukun kautta eli developpéella. Varpailla: nousu varpaille jalan avauksella 90 asteen korkeudelle.
Sissonne simple Hyppynä: ponnistus viidennestä asennosta ja laskeutuminen yhdelle jalalle sur le cou-de-pied. Varpailla: nousu viidennestä asennosta yhdelle jalalle varpaille sur le cou-de-pied.
Sissonne soubresautssa hypätään ilmaan jalat viidennessä asennossa ja laskeudutaan yhdelle jalalle samalla toinen jalka taakse avaten.
Sissonne tombéssa hypätään ilmaan ja laskeudutaan eteen, sivulle tai taaksepäin "kaatuvalla" askeleella. Usein jatketaan assembléella tai pas de bourrée changéella.
S > Soubresaut

Korkea hyppy viidennessä asennossa liikkuen eteenpäin. Samalla vartaloa taivutetaan kaarelle taaksepäin.
S > Soutenu, battement

Jalka ojennetaan koukun kautta lattiaan (par terre) tai ilmaan 45 tai 90 asteen korkeudelle (grand soutenu) samalla demi pliéhen laskeutuen. Jalka vedetään takaisin viidenteen asentoon ja samalla tukijalka suoristuu.
S > Soutenu en tournant, pas assemblé

Käännös (tai puolikäännös) viidennessä asennossa. Alkaa jalan ollessa ojennettuna eteen, sivulle tai taakse, josta se vedetään viidenteen asentoon ja samalla noustaan (puoli-)varpaille ja käännytään.
S > Sus-sous

Päällä-alla. Käytetään myös muotoa sous-sus. Lähinnä varpailla tehtävä liike, jossa relevéellä viidennessä asennossa vedetään jalat tiukasti yhteen ja samalla liikutaan hieman eteenpäin.
T > Temps de cuisse

Sissonne fermée, joka alkaa jalan vaihdolla viidennessä asennossa ja ponnistus pas coupélla.
T > Temps de flèche

Nuoliliike. Hyppy jalkoja edessä "saksaten". Ponnistettaessa ensimmäinen jalka heitetään eteen suorana (muodostaa ikään kuin jousipyssyn kaaren), jälkimmäinen jalka heitetään eteen koukun kautta ojentaen (ikään kuin ammuttava nuoli). Hyppy päättyy ojennukseen eteen 90 asteeseen yhdelle jalalle.
T > Temps glissés

Liukuvat liikkeet (hypyt). Pienet lähes lattiassa kiinni tehtävät hypähdykset liikkuen eteen- tai taaksepäin esimerkiksi arabesque-asennossa. Tukijalan polvea tai nilkkaa ei ojenneta hypyn aikana suoraksi.
T > Temps lié

Yhdistetty liike. Adagio-musiikkiin tehtävä liikesarja, josta on monia muunnoksia helpommasta vaikeampaan. Kaikille muodoille on tunnusomaista käsien ja jalkojen liikkeiden saumaton sitominen toisiinsa sekä eri suuntiin (etuviistoon, sivulle ja takaviistoon) tehtävät askeleet.
Temps lié par terre'ssa askeleet tehdään jalan ojennuksilla lattialla.
Grand temps liéssä jalka nostetaan 90 asteeseen sekä ennen askelta että sen jälkeen.
Temps lié sautéssa tehdään sissonne tombé assemblé -hyppy peräkkäin eri suuntiin.
Grand temps lié sautéssa tehdään grand sissonne ouverte tombé assemblé -hyppyjä peräkkäin eri suuntiin.
Temps lié sur le pointes tehdään astuen viidenteen asentoon varpaille pas glissadella.
T > Temps relevé

Nouseva liike (hetki). Demi pliéstä jalka ojennetaan demi rondin kautta sivulle, samalla tukijalka suoristetaan. Tehdään sekä edestä – en dehors – että takaa – en dedans – avaten.
Temps relevé par terre'ssa jalan avaus tehdään lattialla. Käytetään usein rond de jambe par terre -sarjan préparationina eli aloituksena.
Grand temps relevé tehdään 90 asteessa. Jalka nostetaan demi pliéllä polven korkeudelle koukkuun ja avataan demi rondilla ojentaen sivulle 90 asteeseen eli vaakatasoon.
Petit temps relevé – jalka nostetaan demi pliéllä sur le cou-de-pied'hen ja avataan etuviistosta demi rondilla ojentaen sivulle 45 asteen korkeudelle. Käytetään usein rond de jambe en l'air -sarjan préparationina eli aloituksena.
Tour temps relevé on piruetti joka aloitetaan temps relevéellä.
T > Tendu, Battement

Ojennettu. Jalan ojennus lattiaa pitkin liu'uttaen. Varsinkin nykytanssissa liikkeestä käytetään suomennosta harjaus.
Battement tendu double. Jalan ojennuksen jälkeen kantapää käy nopeasti lattiassa, mutta vartalon paino säilyy silti tukijalalla. Kannan laskuja voi olla myös useampi peräkkäin. Liikkeestä käytetään myös nimitystä battement tendu pour le pied eli "jalkaterää varten".
Battement tendu jeté jalan matala heitto ojennettuna.
Battement tendu jeté piquéssä heittoon lisätään terävä näpäys varpailla lattiaan.
Battement tendu pour batteriessa jalka isketään sivulle avauksen jälkeen nilkka koukistettuna V-asentoon tukijalan eteen, sitten taakse ja avataan uudestaan sivulle. Tehdään myös alkaen iskulla taakse. Harjoitus (nimensä mukaisesti) batterie-hyppyjä varten.
Battement tendu pour le pied on tendu nilkan koukistuksella. Nimikettä käytetään myös tendustä kannan laskulla.
T > Terre, à

Maassa. Esimerkiksi rond de jambe à terre on rond de jambe tehtynä niin, että jalkaa liikutetaan tendun tavoin lattian pinnassa. Vrt. en l'air.
T > Terre, par

Maan kautta. Esimerkiksi passé par terressa työskentelevä jalka viedään lattian kautta liu'uttaen uuteen suuntaan.
T > Tire-bouchon

Korkkiruuvi. Työskentelevän jalan asento koukistettuna varpaat korkealla (polven korkeudella tai jopa ylempänä) kiinni tukijalassa.
Tour tire-bouchon. Piruetti jalka polven korkeudelle (mahdollisimman korkealle) koukistettuna.
T > Tour

Suurissa asennoissa kuten arabesquessa ja attitudessa tehtävistä pirueteista käytetään nimikettä tour. Esimerkiksi tour attitude en dedans on pyörähdys attitude-asennossa kääntyen tukijalkaan päin. Termit pirouette ja tour ovat termeinä osittain päällekkäiset ja käännöksistä käytetyt nimikkeet vaihtelevat muun muassa koulukunnittain.
Tour tire-bouchon on piruetti, jossa koukistettu jalka on nostettu mahdollisimman ylös – vähintään polven korkeudelle.Tire-bouchon = korkkiruuvi. Nimitys tulee tässä asennossa tehtävässä käännöksessä syntyvästä korkkiruuvimaisesta vaikutelmasta. Kädet ovat kolmannessa asennossa
T > Tour degagé en dehors

Askelpiruetti. Käännös alkaa jalka avattuna (degagé= irrotettu) sivulle, josta se vedetään tukijalan eteen viidenteen asentoon varpaille. Takimmainen jalka nousee piruettiasentoon tukijalan etupuolelle ja pyörähdetään ympäri.
T > Tour de force

Teknisen taidon näyte, jossa yhdistyy voimakkaaksi kokonaisuudeksi esimerkiksi piruetteja ja hyppyjä.
T > Tour en l'air

Käännös ilmassa. Erityisesti miestanssijoiden liike. Hyppy viidennestä asennosta ilmaan ja yksi tai useampi pyörähdys pystyakselin ympäri ennen alastuloa takaisin viidenteen asentoon etummainen jalka vaihdettuna.
T > Tour glissade

Liukuva käännös. Askel eteenpäin V-asentoon varpaille ja käännös ympäri. Tehdään useita kertoja peräkkäin diagonaalissa edeten.
Tour jeté
T > Tournant, en

Kääntyen. Liite, joka ilmaisee liikkeen tehtävän kääntyen. Esimerkiksi pas de bourrée en tournant.
T > Troisiéme

Kolmas.
Jalkojen kolmas asento Aukikierretyt jalat peräkkäin kiinni toisissaan. Etummaisen kanta on kohdakkain takimmaisen jalkaterän keskikohdan kanssa.
Käsien kolmas asento Ylösnostetut kädet muodostavat soikion pään ympärille.
T > Tukijalka

Jalka, jonka päällä seistään. "Seisova jalka".
T > Tutu

Ballerinan esiintymispuku, jossa on lyhyt tyllihelma. Tutu't ovat hyvin kalliita ja tanssijat eivät käytä niitä tavallisilla harjoitustunneilla. Romanttisen suuntauksen tutu'ssa on pitkä tyllihelma, kuten esimerkiksi baletissa Sylfidit.
T > Työskentelevä jalka

Liikettä tekevä tai ilmassa oleva jalka. "Työjalka".
V > Valmistava perusasento, käsien

Käsien asento soikioksi pyöristettyinä vartalon edessä alhaalla. Kyynärpäät ovat käännettyinä sivuille ja käsivarret kannatettuina siten, että ne eivät kosketa vartaloa, vaan ovat hieman etuviistossa. Käsien muodostama soikio on samanlainen kuin kolmannessa asennossa.
V > Volé

Lentävä. Liikesanan liitteenä.
Pas brisé voléssa hyppy päättyy jalka ilmaan eteen tai taakse ojennettuna.
Four different arabesques
Ballet barre exercises: Battement jeté
Ballet barre exercises: Battement tendu
Ballet barre exercises: Developpé en avant
Ballet barre exercises: Fondu
Ballet barre exercises: Frappé (double)
Ballet barre exercises: Passé
Ballet exercise: demi plié
Ballet barre exerecises: Grand plié
Ballet barre exercises: elevé
Ballet positions: retiré
Ballet barre exercises: rond de jambe par terre
Ballerina pukeutuneena tutu'un
René Bourque

| René Bourque |
| --- | --- |

Henkilötiedot
Syntynyt: 10. joulukuuta 1981 (ikä 42) Lac La Biche, Alberta, Kanada
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Maila:  vasen
Pituus:  188 cm
Paino:  96 kg
Pelaajaura
Pääsarjaura:  2005–2018
Seurat:  Chicago Blackhawks   Calgary Flames   Montreal Canadiens   Anaheim Ducks   Columbus Blue Jackets   Colorado Avalanche   Djurgårdens IF (SHL)
| Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Maa:   Kanada> Miesten jääkiekko. |
| --- | --- | --- | --- |
|  Pronssia | Pyeongchang 2018 | jääkiekko |  |
René Gary Wayne Bourque (s. 10. joulukuuta 1981 Lac La Biche, Alberta, Kanada) on kanadalainen entinen jääkiekkoilija. Hän pelasi urallaan 725 NHL-ottelua. Taustaltaan hän kuuluu métis-kansaan.
Bourquella on kova laukaus ja hänen rannelaukaustaan on verrattu Joe Sakicin laukaukseen.[lähde? ]
Bourquen kasvattajaseura on St. Albert Saints. Hän pelasi siellä vuoteen 2000 saakka, ja sen jälkeen Bourque kävi vuodet 2000–2004 Wisconsinin yliopistoa. Bourquea ei koskaan varattu NHL:ään. Hän siirtyi kaudeksi 2004–2005 Chicago Blackhawksin organisaatioon, mutta pelasi kauden farmijoukkue Norfolk Admiralsissa NHL:n työsulun takia. Bourque valittiin AHL:n parhaaksi tulokkaaksi. Kauden 2005–2006 Bourque pelasi kokonaan NHL:ssä, ja hän teki 77 ottelussa tehopisteet 16+18=34.
Bourque siirtyi kolmen Chicagossa vietetyn kauden jälkeen Calgary Flamesiin kaudeksi 2008–2009, jolloin Bourque teki läpimurtonsa tehtyään 58 ottelussa tehopisteet 21+19=40. Bourquen kausi jäi kuitenkin lyhyeksi hänen loukkaannuttuaan tammikuussa 2009. Myös kausi 2006–2007 jäi Bourquen osalta vain 44 ottelun mittaiseksi niskavamman takia. Helmikuussa 2010 Bourque solmi Calgaryn kanssa kuusivuotisen ja 20 miljoonan dollarin arvoisen jatkosopimuksen. Bourque sai sopimuskauden kahdesta ensimmäisestä kaudesta 2010–2012 kahdeksan miljoonaa dollaria. Bourque pelasi Flamesissa tammikuuhun 2012 saakka, jolloin hänet kaupattiin Montreal Canadiensiin. Samassa vaihtokaupassa Flames sai Michael Cammallerin, Karri Rämön pelaajaoikeudet ja viidennen kierroksen varausvuoron 2012. Canadiensiin siirtyivät Bourquen ohella Patrick Holland ja toisen kierroksen varausoikeus 2013.
Pelaajaura > Juniori- ja collegeura

WHL:n sijaan Bourque pelasi juniorikiekkoa AJHL-joukkue St. Albert Saintsissa säilyttäen NCAA -kelpoisuuden. Hän teki 44 maalia ja 81 pistettä ollen joukkueen sisäisen pistepörssin toinen kaudella 1999–2000. Hänet nimettiin AJHL:n tulokkaiden tähdistöön sekä ehdokkaaksi vuoden tulokkaaksi. Tästä huolimatta häntä ei varattu NHL:ään.
AJHL:n jälkeen Bourque siirtyi collegeen neljäksi vuodeksi pelaamaan Wisconsin Badgersiin. Hän oli joukkueen paras maalintekijä 19 maalilla sekä paras pistemies 27 tehopisteellään kaudella 2002–2003 ja tuli valituksi joukkueen arvokkaimmaksi pelaajaksi. Bourque oli myös seuraavalla kaudella joukkueensa ykkönen 16 maalilla ja 34 pisteellä. Hänelle annettiin Ivan B. Williamson Scholastic Award vuoden pelaajana.
Valmistumisensa jälkeen Bourque teki 29. heinäkuuta 2004 vapaana agenttina tulokassopimuksen Chicago Blackhawksin kanssa. Hänet lähetettiin Chicagon AHL:ssä pelaavaan farmijoukkue Norfolk Admiralsiin kaudeksi 2004–2005. Hän teki Norfolkin seuraennätyksen iskemällä 33 maalia ja oli joukkueen paras pistemies 60 tehopisteellään. Hänet palkittiin vuoden tulokkaalle annettavalla Dudley "Red" Garrett Memorial Awardilla. Lisäksi hänet valittiin tulokkaiden joukkueeseen ja hän pelasi Team Canadan paidassa vuoden 2005 AHL:n tähdistöottelussa, jossa hän voitti kovin laukaus -kilpailun.
Yksityiselämä

Bourque ei ole sukua jääkiekkoilija Ray Bourquelle, mutta nyrkkeilijä Wayne Bourque on hänen serkkunsa.
Tilastot

Käännös suomeksi
Rhoda Montemayor

| Rhoda Montemayor> Henkilötiedot |
| --- | --- |
Koko nimi:  Rhoda Mae Montemayor
Syntynyt: 31. toukokuuta 1979 (ikä 45)  Lontoo
Ammatti:  näyttelijä
Näyttelijä
Aktiivisena:  2003–
Merkittävät roolit:  Rose Ortiz (Power Rangers: Operation Overdrive)
Aiheesta muualla
www.rhodamontemayor.co.uk
IMDb 
Rhoda Mae Montemayor (s. 31. toukokuuta 1979 Lontoo) on englantilainen näyttelijä, joka tuli tunnetuksi roolistaan Rose Ortizina televisiosarjassa Power Rangers: Operation Overdrive.
Elämäkerta

Montemayor syntyi Lontoossa vuonna 1979 Rosalie Pichay Vilorialle ja Eddie Montemayorille. Hänen molemmat vanhempansa ovat filippiiniläisiä. Rhoda Montemayorilla on myös yksi vanhempisisar Renee ja nuorempisisko Rowena, joka on entinen näyttelijä. Rhoda opiskeli näyttelemistä Laine Theater Artsissa Lontoossa.
Elämäkerta > Näyttelijänä

Montemayor sai ensimmäisen televisioroolinsa vuonna 2003 televisiosarjassa Harry and Cosh. Kaksi vuotta myöhemmin hän esiintyi elokuvassa Animal, jota esitettiin myös Suomessa Espoon elokuvajuhlissa elokuussa 2006.
Tunnetuksi Montemayor nousi Power Rangers: Operation Overdrive -sarjan myötä vuonna 2007 näyteltyään Vaaleanpunaista Rangeria Rose Ortizia. Rooliin hän päätyi vuotta aikaisemmin, kun Disneyn roolittajat saapuivat Lontooseen etsimään näyttelijöitä mustan ja vaaleanpunaisen Rangerin rooleihin. Sarjan tuottajat pyysivät Montemayoria koe-esiintymisen aikana opettelemaan muutaman repliikin amerikkalaisella aksentilla. Kolme viikkoa myöhemmin hän sai puhelun, jossa kerrottiin saaneen roolin. Pian Montemayor oli jo matkalla Aucklandiin sarjan kuvausta varten, jotka kestivät noin seitsemän kuukautta. Hän sai kuitenkin vasta jälkeenpäin tietää, että Disneyn tuottajat halusivat rooliin näyttelijöitä, jotka osaisivat kamppailulajeja. Montemayor kuitenkin oppi kuvausten aikana muutamia liikkeitä, mutta hänen tanssijan taitonsa olivat hyödyllisiä toiminta koreografioiden kuvauksissa.
Power Rangers -sarjan jälkeen Montemayor esiintyi elokuvassa Adulthood (2008).
Aiheesta muualla

Rhoda Montemayor NET (Arkistoitu – Internet Archive) (englanniksi)
Rhoda Montemayor TV.comissa (Arkistoitu – Internet Archive) (englanniksi)
Riyad Mahrez

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 21. helmikuuta 1991 (ikä 33)
Syntymäpaikka: Sarcelles, Ranska
Pelipaikka: laitahyökkääjä
Pituus: 179 senttimetriä
Seura
Seura:  Al-Ahli
Pelinumero: 26
Junioriseurat
:  AAS Sarcelles
Seurat
| Vuodet | Seura | O | (M) |
| 2009–2010 |  Quimper | 27 | (1) |
| 2010–2013 |  Le Havre B | 60 | (24) |
| 2011–2014 |  Le Havre | 60 | (6) |
| 2014–2018 |  Leicester City | 158 | (42) |
| 2018–2023 |  Manchester City | 145 | (43) |
| 2023– |  Al-Ahli | 1 | (0) |
Maajoukkue
| 2014– |  Algeria | 83 | (30) |
 Seurajoukkueuran tilastot kattavat vain kansalliset sarjat, päivitetty 12. elokuuta 2023.  Maajoukkueuran tilastot päivitetty 12. elokuuta 2023.
Riyad Mahrez (arab. ‏رياض محرز‎‎‎, s. 21. helmikuuta 1991 Sarcelles, Ranska) on algerialainen jalkapalloilija. Keskikentän tai hyökkäyksen laidalla pelaava Mahrez edustaa Saudi-Arabian valioliigassa pelaavaa Al-Ahlia. Mahrez voitti Englannin Valioliigan mestaruuden Leicesterin paidassa kaudella 2015-2016 sekä Manchester Cityssä 2018−2019, 2020−2021, 2021–2022 ja 2022–2023.
Seurajoukkueura

Mahrez aloitti jalkapalloilun Championnat de France amateur sarjatasolla. Hän edusti vuosina 2009–2011 Ranskan alasarjoissa Quimper Kerfeunteunia ja Le Havren kakkosjoukkuetta. Myöhemmin kaudella 2011–2012 Mahrez nousi Le Havren edustukseen tehtyään kahtena edellisellä kaudella yhteensä 24 maalia Le Havren kakkosjoukkueessa. Avauskaudellaan Ligue 2:ssa Mahrez pelasi yhdeksässä ottelussa. Seuraavalla kaudella 2012–2013 hän nousi joukkueen avausmiehistöön pelattuaan 34 sarjaottelua ja onnistui maalinteossa neljästi. Mahrez pelasi Le Havressa myös kauden 2013–2014, kunnes vaihtoi seuraa tammikuussa 2014.
Seurajoukkueura > Leicester City 2014–2018

Tammikuussa 2014 Mahrez siirtyi kolmen vuoden sopimuksella Leicester Cityyn. Hän voitti myös heti avauskaudellaan Englannin mestaruussarjan. Kaudella 2014–2015 hän teki Valioliigassa neljä maalia pelaamissaan 30 ottelussa. Kaikkiaan hän pelasi Leicesterissä neljän kauden aikana 139 valioliigaottelua, joissa teki 39 ja syötti 28 maalia.
Seurajoukkueura > Leicester City 2014–2018 > Valioliigakausi 2015–2016

Kaudella 2015–2016 Mahrez teki todellisen läpimurron Leicesterin voittaessa Valioliigan mestaruuden ja Mahrezin tullessa valituksi PFA:n vuoden pelaajaksi ollen kaikkien aikojen ensimmäinen tämän palkinnon voittanut afrikkalainen.  Mahrez oli myös yksi neljästä Leicesterin pelaajasta, jotka valittiin PFA:n vuoden joukkueeseen. Mahrez oli Leicesterin mestaruuden yksi avainpelaajista ja hänestä tuli samalla ensimmäinen algerialainen, joka on saanut Valioliigamitalin. Hän pelasi kauden aikana 37 valioliigaottelua, joissa teki 17 ja syötti kymmenen maalia
Seurajoukkueura > Manchester City 2018– 2023

Mahrez siirtyi Leicesteristä Manchester Cityyn vuoden 2018 heinäkuussa 68 miljoonalla eurolla ollen seuran kallein hankinta kautta aikain. Hän voitti Cityssä kaudella 2018−2019 Valioliigan, FA Cupin ja Liigacupin mestaruudet sekä Community Shieldin. Valioliigassa hän teki 27 ottelussa seitsemän maalia. Seuraavalla kaudella hän voitti Liigacupin mestaruuden. Valioliigassa hän teki 33 ottelussa 11 maalia ja antoi 12 maalisyöttöä. Kaudella 2020–2021 hän viimeisteli valioliigamestaruuden voittaneelle Citylle 27 ottelussa yhdeksän ja syötti kuusi maalia. Mestarien liigassa hän pelasi 12 ottelua, myös tappiollisen finaalin. Hän teki maalin puolivälierässä Borussia Dortmundia vastaan sekä yhteensä kolme maalia välieräparissa Paris Saint-Germainia vastaan. Hän voitti jälleen Liigacupin mestaruuden. Kaudella 2021–2022 hän teki pelaamissaan 28 valioliigaottelussa 11 maalia ja antoi viisi maalisyöttöä Cityn voittaessa jälleen mestaruuden. Mestarien liigan 12 ottelussa hän viimeisteli seitsemän maalia. Kaudella 2022–2023 hän pelasi triplamestaruuden voittaneessa Cityssä 30 valioliigaottelua, joissa teki viisi ja syötti kymmenen maalia. Mestarien liigan yhdeksässä ottelussa hän teki kolme ja syötti kaksi maalia. FA Cupissa hän pelasi viisi ottelua ja teki viisi maalia.
Seurajoukkueura > Al-Ahli 2023–

Mahrez siirtyi Saudi-Arabian valioliigan Al-Ahliin 35 miljoonan euron siirtosummalla kesällä 2023.
Maajoukkueura

Mahrezin kolmoiskansalaisuuden johdosta Algerian jalkapalloliiton puheenjohtaja Mohamed Raouraoua otti ensimmäisenä yhteyttä häneen suostutellakseen Mahrezia mieluummin Algeriaa kuin Marokkoa. Mahrez oli tehnyt jo aikaisemmin päätöksen haluavansa edustaa Algeriaa vuonna 2011, mutta silloinen Algerian alle 23-vuotiaiden maajoukkuevalmentaja Azzedine Aït Djoudi ei suostunut huomioimaan häntä.
Mahrez pelasi ensimmäisen maaottelunsa Algerian paidassa 31. toukokuuta 2014 Armeniaa vastaan.
Mahrez valittiin 2014 MM-kisoihin. Hän pelasi kisojen aikana yhden ottelun avausottelussa Belgiaa vastaan. Algerian kisat päättyivät neljännesvälieriin.
Mahrez teki ensimmäisen maaottelumaalinsa Afrikan-mestaruuskilpailujen karsintaottelussa Malawia vastaan lokakuussa 2014. Hän pelasi Afrikan-mestaruuskilpailuissa Algerian kaikissa neljässä ottelussa 2015 ja kaikki kolme ottelua 2017. Hän kuului Afrikan-mestaruuden 2019 voittaneeseen joukkueeseen. Hän pelasi turnauksessa Algerian kaikki seitsemän ottelua ja teki kolme maalia. Afrikan-mestaruuskilpailuissa 2021 hän pelasi Algerian kaikki kolme ottelua.
Mahrez on pelannut 83 maaottelua ja tehnyt niissä 30 maalia ja antanut 37 maalisyöttöä.
Saavutukset

Mestarien liiga: 2023
Englannin Valioliiga 2016, 2019, 2021, 2022, 2023
FA Cup 2019, 2023
Englannin Liigacup 2019, 2020, 2021
Community Shield: 2018
Englannin mestaruussarja: 2014
PFA Vuoden pelaaja 2016
Afrikan-mestaruus: 2019
Yksityiselämä

Mahrez syntyi Ranskassa algerialaiselle isälle ja marokkolaiselle äidille.